钦定古今图书集成/理学汇编/经籍典/第037卷 > 《说邓禹书》冯衍
## 钦定古今图书集成/理学汇编/经籍典/第037卷 > 《说邓禹书》冯衍

衍闻昔者先王学大道以观于政。夫为君而不明于
道，上无以承天，下无以化民；为臣而不明于道，进无
以事君，退无以修身。圣朝天然之资，将军纯茂之德，
诚少游神乎经书之林，驰情乎元妙之中，明照于日
月，而智溢于四海。圣朝享尧舜之荣，将军荷稷、契之
烈，自然理也。